Keluarga kucing bertaring lengkok.
Sejak beribu tahun, ia hidup membiak di utara sejuk ini.
Tapi sekarang, keluarga ini kebuluran.
Mangsa yang diburu semakin berkurang di lembah ini…
kerana iklim semakin panas,
memaksa haiwan ragut mencari tempat makan baharu.
Hari ini, keluarga ini mungkin bernasib baik.
Kawanan mamot, mencuba laluan baharu ke selatan.
Melawan haiwan sebesar itu ialah risiko besar.
Tapi, ia tiada pilihan.
Inilah pengakhiran Zaman Ais.
Planet semakin panas, setiap habitat di Bumi pun berubah.
Ais mencair, air kembali ke persekitaran
dan haiwan hutan pun membiak.
Tapi, penguasa Zaman Ais
berdepan penamat dunia yang ia kenali…
dan bergelut untuk hidup.
PENCAIRAN BESAR
DICERITAKAN OLEH TOM HIDDLESTON
Kucing besar mula bertindak.
Bahaya terbesar?
Mamot jantan besar.
Sukar dijangka dan amat kuat.
Kucing betina ini cedera, tapi keluarga ini takkan mengalah.
Iklim panas telah mengubah laluan migrasi
di sini.
Di pantai, kesannya amat mengagumkan.
Ais yang kaya mineral jatuh dalam kuantiti banyak,
memenuhi laut cetek dengan nutrien.
Keluarga lembu laut ini datang ke sini untuk makan kelpa yang subur
bekalan daripada ais yang cair.
Haiwan gergasi Zaman Ais ini ialah saudara manati…
tapi, sebesar paus.
Kelpa ialah makanan kegemarannya.
Tapi ia cuma tumbuh di perairan pinggir laut cetek…
jadi, agak berisiko makan di sini.
Apabila air surut, ia akan terdampar.
Apabila tiada air, ia terlalu berat untuk bergerak.
Hari ini, laut ini ialah tempat yang berbahaya.
Seekor beruang muka pendek.
Ia 227 kilogram lebih berat daripada beruang kutub
dan lebih buas.
Antara pemangsa terbesar yang wujud di Bumi sejak dinosaur.
Ia terhidu bau sesuatu.
Ia tak pernah nampak haiwan sebegini.
Tapi, baunya seperti makanan.
Semuanya amat mengelirukan.
Beruang muka pendek mampu merobek kebanyakan haiwan.
Lembu laut bernasib baik,
ia dilindungi kulit keras setebal dua sentimeter.
Serangan beruang ini menjengkelkannya.
Atau mungkin, penggaru belakang yang dicari-cari.
Air pasang semula.
Pantas.
Bagi si beruang, makanannya bakal terlepas.
Masa untuk menyertai semula keluarganya.
Ia perlu makan banyak untuk menebus masa terbuang.
Di pantai, Pencairan Besar bermakna lebih banyak kelpa berkhasiat untuk lembu laut…
tapi bagi haiwan Zaman Ais lain,
hidup semakin sukar.
Bagi haiwan yang tinggal beribu batu di selatan,
iklim panas mengubah hutan semak samun ini kepada tempat berbahaya.
Waktu malam, mamot Columbia selamat untuk makan di sini.
Tapi, sebaik saja matahari terbit…
gergasi ini pun diancam bahaya.
Tasik tar.
Ia muncul ke permukaan dari dalam kerak Bumi.
Apabila sejuk, tar keras dan selamat untuk jalan di atasnya.
Tapi, apabila suhu mencecah 64 darjah…
ia menjadi perangkap maut yang melekit.
Hari ini, ia dapat mangsa baharu.
Kucing bertaring lengkung Amerika Utara ialah pemburu yang kuat.
Tapi, ia takkan menolak rezeki di depan mata.
Matahari tidak terik, jadi, tar masih keras untuk dipijak.
Serigala purba.
Musuh ketat kucing bertaring lengkung.
Pemburu kawanan, dengan gigitan yang menghancurkan tulang.
Kawanan ini akan bunuh anak kucing besar jika berpeluang.
Kucing bertaring lengkung dan serigala purba sama kuat.
Tapi, tar itu mengubah segalanya.
Serigala purba menggunakan deria baunya yang tajam untuk cari laluan selamat.
Anak-anaknya dalam bahaya…
ia menemui kekuatan untuk melepaskan diri.
Kawanan serigala tak dapat membantu.
Kolam tar mengakibatkan kematian beribu-ribu haiwan Zaman Ais.
Keluarga ini bernasib baik.
Suhu meningkat di seluruh dunia,
kehidupan turut berubah drastik di padang rumput Zaman Ais.
Rusa kutub ini beradaptasi.
Tapi, kehidupan jadi semakin sukar bagi Megaloceros…
rusa gergasi Zaman Ais.
Ia perlukan tanah lapang untuk hidup.
Tapi, memandangkan air kembali ke persekitaran,
hutan rimba menguasai sekali lagi.
Ia memiliki tanduk terbesar sepanjang zaman.
Sepanjang empat meter.
Ketika musim pembiakan, tanduk itu membantu menarik pasangan.
Tapi, pada waktu sekarang tahun ini, tanduk itu membebankan.
Dubuk gua.
Pemangsa buas, dua kali lebih besar daripada serigala.
Dubuk memburu haiwan gergasi ini sejak beribu-ribu tahun.
Megaloceros sangat laju.
Sebaik saja berlari, ia mampu mencecah lebih 80 kilometer sejam.
Dengan permulaan awal, ia dapat meninggalkan dubuk.
Tapi, dubuk tidak mengalah.
Ia ada strategi lama.
Jika dubuk dapat menghampiri dan pastikan rusa terus berlari…
dan tak biarkan ia berehat…
dubuk mungkin dapat menangkapnya.
Mungkin lebih awal daripada jangkaan.
Ada satu saja jalan keluar.
Selamat…
buat masa ini.
Lembar ais mencair,
maka atmosfera Bumi jadi semakin basah.
Di kawasan tropika,
hutan berkembang lebih pantas berbanding di utara.
Ia juga dipenuhi haiwan aneh…
seperti tenrec ini.
Ia suka makan serangga…
serta telur burung.
Tapi, telur ini terlalu besar buatnya.
Lagipun, ini telur terbesar sepanjang zaman.
Ia milik burung terbesar sepanjang zaman.
Seekor burung gajah.
Warna pialnya yang terang membantu menarik pasangan.
Gergasi ini bakal menjadi bapa.
Tapi, ada yang tak kena.
Anaknya masih belum menetas.
Ia sudah lambat.
Burung gajah selaraskan eraman telur
supaya anak-anak menetas pada masa yang sama.
Kawanan burung bergerak bersama-sama dalam satu pengembaraan.
Apabila seberat satu tan, terbang bukan satu pilihan.
Tiada siapa suka ditinggalkan.
Tapi anak burung ini enggan tergesa-gesa.
Yang lain sudah pergi,
menuju ke habitat musim panas di tanah lembap.
Tapi, anak burung ini masih belum stabil.
Buat sembilan bulan seterusnya, si bapa ini pencari nafkah dan penjaganya.
Kedua-duanya perlu mengejar konvoi tadi.
Burung gajah bergerak bersama-sama atas sebab munasabah.
Hutan ini tempat berbahaya.
Yang lambat, menjadi sasaran utama.
Fosa gergasi.
Pemangsa serang hendap, laju dan tangkas.
Ini bukan waktu untuk makan snek.
Konvoi sudah tiba di destinasinya.
Hujan sudah kembali di sini…
mewujudkan tanah lembap ini…
yang banyak makanan dan minuman untuk semua.
Tapi, bagaimana dengan yang lambat?
Anak burung yang terakhir menetas pun terselamat.
Tanah lembap berkembang, maka bilangannya bertambah setiap tahun.
Pencairan Besar ialah permulaan zaman emas buat burung gajah.
Tapi bagi rusa gergasi, dunia ini jadi semakin kecil.
Di hutan, tanduk sepanjang empat meter ialah satu kemudaratan.
Di hilir, dubuk telah temui tempat untuk menyeberang.
Terperangkap.
Penyelamatan yang menakjubkan.
Ia selamat kerana mencabut tanduknya.
Tanduk baharu akan tumbuh untuk musim membiak seterusnya.
Tapi, waktu buat rusa sepertinya dan dubuk semakin suntuk.
Kucing bertaring lengkung telah menjejak kawanan mamot selama dua hari.
Kesabarannya membawa hasil.
Mamot jantan,
cedera semasa serangan pertama, telah ketinggalan.
Ia lemah.
Bagi alam kucing, kucing betina ini unik.
Kucing betina ini sekuat singa…
dan setangkas harimau bintang.
Kucing besar dapat bertahan musim sejuk seterusnya.
Kawanan mamot juga.
Tapi, dunia kesemuanya berubah.
Pemangsa baharu, wujud semasa Zaman Ais
membiak ke setiap ceruk planet ini.
Kisah itu masih dirungkai.
PREHISTORIC PLANET DI SEBALIK AIS
Mamalia gergasi menguasai Zaman Ais.
Tapi, hampir kesemuanya mati semasa Pencairan Besar.
Amat pelik dan aneh memikirkan
semua haiwan besar yang pernah wujud, telah hilang sepenuhnya.
Apa terjadi pada semuanya?
Serta kenapa?
KE MANA SEMUA HAIWAN GERGASI PERGI?
Satu tempat mengejutkan, ada jawapannya.
Los Angeles.
Jika anda datang ke LA dan nampak rangkaian lebuh raya besar,
anda takkan sangka di sini ada satu catatan berharga…
DR. EMILY LINDSEY PEMBANTU KURATOR
…tentang Zaman Ais berbanding tempat lain.
Seperti savana Afrika yang besar.
Kebanyakan orang berpindah ke LA bukan untuk jadi pakar paleontologi.
Tapi, kami sebaliknya.
Sebab itu saya di sini.
Emily di sini disebabkan satu tempat luar biasa.
Kolam tar purba yang digelar Kolam Tar La Brea.
Kolam Tar La Brea ialah tapak fosil Zaman Ais paling berharga di dunia.
Kami temui hampir lima juta fosil…
KOLAM TAR LA BREA DAN MUZIUM LOS ANGELES
…dan masih menggali fosil baharu hampir setiap hari.
Semua kolam tar ini
berfungsi sebagai perangkap yang menangkap dan memelihara
sebarang makhluk hidup yang memasukinya
dan mewujudkan catatan kehidupan Zaman Ais yang paling menakjubkan.
Anda akan temui catatan fosil berharga di La Brea.
Bilangan tulang…
DR. VICTORIA HERRIDGE PAKAR BIOLOGI EVOLUSI
…yang ditemui di tapak ini adalah mengagumkan.
Kami ada hampir 3,000 kucing bertaring lengkung.
Lima ribu serigala purba.
Ia seperti gua fosil Aladdin.
Apa yang pelik ialah, catatan fosil tiba-tiba terhenti…
seolah-olah haiwan lesap dari muka Bumi.
Kami guna kaedah pentarikhan radiokarbon terhadap tulang
dan mengenal pasti waktu ia lesap.
Apa yang mengejutkan, hampir semua spesies ini
lesap pada waktu yang sama.
Semuanya tamat pada 13,000 tahun lalu dan tak muncul lagi.
Landskap luas yang dipenuhi kawanan
haiwan Zaman Ais yang besar, tiba-tiba hilang.
Kehilangan haiwan-haiwan ini buat kita terfikir,
"Kenapa ia berlaku secara tiba-tiba?"
Satu sebabnya ialah iklim berubah
terlalu pantas di penghujung Zaman Ais.
California bertambah sepuluh darjah dalam masa beberapa ribu tahun.
Separuh daripada pokok lesap.
Kemarau berlanjutan selama berdekad-dekad.
Ada kemungkinan semua haiwan ini
tak dapat beradaptasi dengan cepat terhadap perubahan iklim.
Tapi, kajian di La Brea menunjukkan hal lain yang terjadi.
Pasukan mula mengkaji sampel teras dari tasik berdekatan
bagi memahami apa yang berlaku terhadap persekitaran pada waktu itu.
Apa yang mengejutkan, terdapat pertambahan arang yang banyak.
Spesies baharu sudah tiba.
Ia turut membawa kuasa baharu yang membinasakan.
Api ialah alat paling berkuasa yang manusia pernah cipta.
Kita guna api untuk memasak, melihat waktu malam, lapangkan tanah untuk memburu.
Orang pertama yang tiba di kawasan ini seperti tinggal dalam kotak batu api.
Manusia membawa sumber penyalaan.
Sejak berpuluh ribu tahun,
tak pernah ada sebarang aktiviti api yang menyamai penemuan ini.
Ia seolah-olah letupan bom.
Letupan yang memusnahkan seluruh persekitaran…
DR. ELLA GILBERT SAINTIS IKLIM
…dan meletakkan tekanan besar pada haiwan yang hidup di situ.
Sama ada api itu disengajakan atau sebaliknya, tidak diketahui.
Tapi, ia memusnahkan habitat haiwan.
Digabungkan dengan kemahiran memburu leluhur kita,
ia menjadi faktor kritikal.
Di serata planet,
gabungan perubahan iklim dan aktiviti manusia
menghapuskan hampir kesemua haiwan gergasi Zaman Ais,
lalu mewujudkan dunia yang kita kenal hari ini.
Terjemahan sari kata oleh Hamizah